

**ROKIŠKIO rajono savivaldybėS TARYBA**

**SPRENDIMAS**

**DĖL STATUSO PRISKYRIMO ROKIŠKIO RAJONO SAVIVALDYBĖS KAPINĖMS**

2023 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 16 straipsnio 1 dalimi, Lietuvos Respublikos žmonių palaikų laidojimo įstatymo 23 straipsnio 2 dalimi, 31 straipsniu ir įgyvendindama Kapinių tvarkymo taisyklių, patvirtintų Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 5 punktą bei atsižvelgdama į Kultūros paveldo departamento prie Kultūros ministerijos Panevėžio-Utenos teritorinio skyriaus 2023 m. lapkričio 28 d. raštą Nr.2PU-1418-(1.27-PU E) ir Nacionalinio visuomenės sveikatos centro prie Sveikatos apsaugos ministerijos Panevėžio departamento Rokiškio skyriaus 2023 m. gruodžio 5 d. raštą Nr.5-24 14.1.2Mr)2-55717, Rokiškio rajono savivaldybės taryba nusprendžia:

Priskirti Rokiškio rajono savivaldybės kapinėms statusą pagal priedą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Audronė Gavėnienė

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,, DĖL STATUSO PRISKYRIMO ROKIŠKIO RAJONO SAVIVALDYBĖS KAPINĖMS“**

**AIŠKINAMASIS RAŠTAS**

2023-12-04

Projekto rengėjas – Audronė Gavėnienė, Architektūros ir paveldosaugos skyriaus vyriausioji specialistė.

Pranešėjas komitetų ir tarybos posėdžiuose – Audronė Gavėnienė, Architektūros ir paveldosaugos skyriaus vyriausioji specialistė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo tikslas – priskirti ir patvirtinti statusą Rokiškio rajono savivaldybės teritorijoje esančioms kapinėms.  Rokiškio rajono savivaldybės kapinės su priskirtu statusu skelbiamos savivaldybės interneto svetainėje. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos žmonių palaikų laidojimo įstatymo 23 straipsnio ,,Kapinių klasifikavimas“ 2 dalis numato, kad pagal statusą kapinės skirstomos į neveikiančias, riboto laidojimo, veikiančias.  Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 1.1 kapinių tvarkymo taisyklių II skyriaus, 5 punktas reglamentuoja kapinių skirstymą pagal statusą: kapinės priskiriamos neveikiančioms, riboto laidojimo arba veikiančioms, savivaldybės tarybos sprendimu suderinus su Kultūros paveldo departamentu prie Kultūros ministerijos teritoriniu skyriumi ir Nacionaliniu visuomenės sveikatos centru prie Sveikatos apsaugos ministerijos. |
| 3. | Laukiami rezultatai | Sprendimu priskiriamas statusas Rokiškio rajono savivaldybės kapinėms, tuo įgyvendinamas Lietuvos Respublikos žmonių palaikų laidojimo įstatymo reikalavimas taip pat statuso priskyrimas kapinėms reglamentuoja kapinių tvarkymą ir suteikia aiškumą visuomenei, nes veikiančiose kapinėse gali būti formuojamos naujos kapavietės, formuojami nauji kapai, pakartotinai laidojama esamuose kapuose, laidojama kolumbariumuose, laidojama rūsiuose; riboto laidojimo kapinėse nėra vietos naujoms kapavietėms formuoti, tačiau galima laidoti esamose; neveikiančiose kapinėse negalimi nauji laidojimai. |
| 4. | Lėšų poreikis ir šaltiniai | Finansavimo poreikio nėra. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |